ΚΑΝΟΝΙΣΜΟΣ (ΕΚ) αριθ. 443/98 ΤΗΣ ΕΠΙΤΡΟΠΗΣ της 25ης Φεβρουαρίου 1998 για την πληρωμή ορισμένων ποσοτήτων ρυζιού που έχουν παραληφθεί από τον ελληνικό οργανισμό παρεμβάσεως για την περίοδο 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς στον τομέα του ρυζιού (1), όπως τροποποιήθηκε από τον κανονισμό (ΕΚ) αριθ. 192/98 (2), και ιδίως το άρθρο 8 στοιχείο β),

Εκτιμώντας:

ότι το άρθρο 6 παράγραφος 2 του κανονισμού (ΕΚ) αριθ. 1528/96, της 30ής Ιουλίου 1996, περί αναλήψεως από τους οργανισμούς παρέμβασης του αναποφλοίωτου ρυζιού (paddy) και περί καθορισμού των διαρθρωτικών ποσών, των προσαυξήσεων και μειώσεων που εφαρμόζουν (3), προβλέπει ότι ο οργανισμός παρεμβάσεως μπορεί να αναλάβει το ρύζι paddy όχι στο κέντρο παρεμβάσεως που ορίζεται από τον πωλητή αλλά στο χώρο όπου βρίσκεται το εμπόρευμα 7

ότι σε εφαρμογή της διατάξεως αυτής, ρύζι paddy ανελήφθη και αποθηκεύθηκε στην Ελλάδα στις αποθήκες του πωλητού 7 ότι σε πολλές περιπτώσεις το εμπόρευμα αυτό είχε ήδη αποθηκευθεί για πολλούς μήνες πριν από την ανάληψή του 7 ότι μεριμνώντας για ορθή διαχείριση, είναι δίκαιο, πριν από την οριστική πληρωμή των ποσοτήτων που ανελήφθησαν, να προβούμε σε αποτίμηση του ελέγχου των σχετικών ποσοτήτων σύμφωνα με τη μέθοδο τη λεγομένη της ογκομετρικής μέτρησης 7 ότι με βάση την εμπειρία, γίνεται αποδεκτή διαφορά βάρους της τάξεως του 6 % μεταξύ του βάρους που διαπιστώνεται κατά τη ζύγιση και την αποτίμηση που λαμβάνεται μ' αυτή τη μέθοδο εκτιμήσεως, λαμβάνοντας υπόψη τη φυσική συμπίεση του εμπορεύματος 7

ότι πρέπει να προβλεφθεί ότι η πληρωμή πραγματοποιείται συναρτήσει της αποτιμήσεως με την ανωτέρω μέθοδο, προσαυξημένη με το περιθώριο ανοχής 7 ότι έχει ωστόσο προβλεφθεί να παραχωρείται στον πωλητή δυνατότητα να ζητά την πληρωμή για το βάρος που διαπιστώνεται κατά τη ζύγιση 7 ότι σε παρόμοιες περιπτώσεις οι δαπάνες που αφορούν το ζύγισμα πρέπει να επιβαρύνουν τον πωλητή εάν το διαπιστούμενο βάρος είναι μικρότερο από την ποσότητα που έχει αναγραφεί στη γραπτή προσφορά που έχει απευθύνει προηγουμένως στον οργανισμό παρεμβάσεως, λαμβάνοντας υπόψη το αποδεκτό ποσοστό απωλειών κατά την αποθήκευση 7 ότι πρέπει συνεπώς να εγκριθούν συμπληρωματικά τεχνικά μέτρα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο ελληνικός οργανισμός παρεμβάσεως προβαίνει στην πληρωμή των ποσοτήτων ρυζιού που έχουν παραληφθεί στις αποθήκες του αποθεματοποιητού, σε εφαρμογή του άρθρου 6 παράγραφος 2 του κανονισμού (ΕΚ) αριθ. 1528/96, κατά τη διάρκεια της περιόδου από 1ης Απριλίου έως 30 Σεπτεμβρίου 1997 με τους όρους του παρόντος κανονισμού.

Πριν από οποιαδήποτε πληρωμή, ο οργανισμός αυτός προβαίνει, σύμφωνα με τη μέθοδο τη λεγομένη της ογκομετρικής μέτρησης, στην αποτίμηση των ποσοτήτων για τις οποίες ο πωλητής έχει υποβάλει γραπτή αίτηση σύμφωνα με τις διατάξεις του άρθρου 4 του κανονισμού (ΕΚ) αριθ. 1528/96.

Άρθρο 2

1. Η πληρωμή πραγματοποιείται για την ποσότητα που αναγράφεται στη γραπτή αίτηση που αναφέρεται στο άρθρο 1 και περιλαμβάνεται στη λογιστική αποθήκης του αποθεματοποιητή, εφόσον δεν υπερβαίνει περισσότερο από 6 % την ποσότητα η οποία έχει καθορισθεί σύμφωνα με τη μέθοδο της ογκομετρικής μέτρησης,

2. Εάν η ποσότητα που αναγράφεται στην αίτηση και περιλαμβάνεται στη λογιστική αποθήκης του μεταποιητή είναι ανώτερη περισσότερο από 6 % από την ποσότητα που έχει καθορισθεί σύμφωνα με τη μέθοδο της ογκομετρικής μέτρησης, η πληρωμή πραγματοποιείται για την ποσότητα που έχει καθορισθεί σύμφωνα με τη μέθοδο αυτή, αυξημένη κατά 6 %.

3. Ωστόσο, μετά από αίτηση του πωλητή, η πληρωμή διενεργείται για την ποσότητα που διαπιστώνεται μετά το ζύγισμα το οποίο πραγματοποιεί ο οργανισμός παρέμβασης.

Οι δαπάνες ζυγίσματος επιβαρύνουν τον πωλητή εάν το διαπιστούμενο βάρος κατά την εργασία αυτή είναι μικρότερο από την ποσότητα που αναγράφεται στη γραπτή αίτηση που αναφέρεται στο άρθρο 1 μειωμένη κατά το ποσοστό των κανονικών απωλειών που γίνονται αποδεκτέςκατά την αποθήκευση το οποίο έχει καθορισθεί στο άρθρο 2 του κανονισμού (ΕΟΚ) αριθ. 147/91. Εάν το διαπιστούμενο βάρος ισούται με την ποσότητα που αναγράφεται στην αίτηση μειωμένο κατά το προαναφερθέν ποσοστό, οι δαπάνες αναλαμβάνονται από τον οργανισμό παρεμβάσεως.

Άρθρο 3

Ο αποθεματοποιητής επιστρέφει στον οργανισμό παρεμβάσεως την αξία του εμπορεύματος και αναλαμβάνει όλες τις δαπάνες εισόδου, εξόδου και αποθήκευσης καθώς και χρηματοδότησης για τις ελλείπουσες ποσότητες οι οποίες θα διαπιστωθούν κατά μεταγενέστερο ζύγισμα, σε σχέση με την ποσότητα που αγοράσθηκε από τον οργανισμό παρεμβάσεως.

Το παρόν άρθρο δεν εφαρμόζεται στην περίπτωση εφαρμογής του άρθρου 2 παράγραφος 3.

Άρθρο 4

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 329 της 30. 12. 1995, σ. 18.

(2) ΕΕ L 20 της 27. 1. 1998, σ. 16.

(3) ΕΕ L 190 της 31. 7. 1996, σ. 25.